CPW กำไรไตรมาส 3 โตแตะ 3 ลบ. รับรายได้ขาย-บริการหนุน
CPW รายงานกำไรสุทธิงวดไตรมาส 3/64 โต 6% แตะ 3 ลบ. จากปีก่อนมีกำไร 3.27 ลบ. รับรายได้จากการขายสินค้าคอมพิวเตอร์และแท็บเล็ต และโทรศัพท์มือถือรวมถึงการบริการที่เพิ่มขึ้น
5 พ.ย. 2564

บริษัท คอปเปอร์ ไวร์ด จำกัด (มหาชน) หรือ CPW รายงานผลการดำเนินงานงวดไตรมาส 3 และงวด 9 เดือนแรก สิ้นสุด วันที่ 30 กันยายน 2564 ดังนี้

 
สำหรับไตรมาส 3 ปี 2564 บริษัทและบริษัทย่อยมีรายได้รวม 721.04 ล้านบาท เพิ่มขึ้นจากปีก่อนจำนวน 82.82 ล้าน บาท คิดเป็นร้อยละ 12.98 และมีกำไรสุทธิรวม จำนวน 3.47 ล้านบาท เพิ่มขึ้นจากปีก่อนจำนวน 0.20 ล้านบาท คิดเป็นร้อยละ 6.12
ส่วนงวดเก้าเดือน สิ้นสุดวันที่ 30 กันยายน 2564 บริษัทและบริษัทย่อยมีรายได้รวม 2,704.41 ล้านบาท เพิ่มขึ้นจากปีก่อนจำนวน 690.80 ล้านบาท คิดเป็นร้อยละ 34.31 และมีกำไรสุทธิรวมจำนวน 35.41 ล้านบาท เพิ่มขึ้นจากปีก่อน จำนวน 19.36 ล้านบาท คิดเป็นร้อยละ 120.67 ซึ่งเป็นผลมาจากการเพิ่มขึ้นของรายได้จากการขายสินค้าคอมพิวเตอร์และแท็บเล็ต และโทรศัพท์มือถือ